cyanic-selkie/wikianc huggingface dataset:
Mary Hopkin
Hopkin representerte Storbritannia i Eurovision Song Contest 1970 der ho song «Knock Knock, Who's There» som oppnådde andreplass, akkurat slått av «All Kinds of Everything» ved irske Dana. Som singel («APPLE 26») nådde Hopkin-songen andreplass i Storbritannia.
Etter å ha gifta seg med plateprodusent Tony Visconti i 1971 trekte Mary Hopkin seg tilbake frå musikkindustrien for å konsentrere seg om familien sin. Ho kora på «Sound and Vision» på David Bowie-albumet Low i 1977. Ho vart skild frå Visconti i 1981.
Verkliste
(LP-ar og CD-ar)
Gaussiranbreen
Gaussiranbreen er ein isbre i austlege delen av Britannia Range i Antarktis. Han drenerer nord frå skardet ved Merrickbreen til han flyt saman med Darwinbreen mellom Cranfield Icefalls og Nebraska Peaks. Han vart namngjeven av Advisory Committee on Antarctic Names etter løytnant C.D. Gaussiran i U.S. Navy som var ein pilot i VXE-6 ved Darwin Glacier Field Camp, 1978–79.
Hydrotalkitt og manasseitt
Hydrotalkitt og manasseitt er to mineral med same kjemiske samansetjing, Mg6Al2CO3(OH)16· 4H2O. Minerala er kvite til blålege, voksaktige med bladig utvikling, og har liten hardleik. Dei har høvesvis trigonal og heksagonal krystallsymmetri og er døme på til polytype former.
Hægeland kyrkje
Hægeland kyrkje er ei åttekantkyrkje frå 1830 på Hægeland i Vennesla kommune i Agder fylke.
Hydrotalkitt og manasseitt
Begge finst i serpentinførekomstar i Modum i Buskerud.
Hægeland kyrkje
Bygget er i tømmer og har 240 plassar.
Nordisk meisterskap i sykling 1978
Nordisk meisterskap i sykling 1978 vart avvikla ved Sandnes i Rogaland frå 28. til 30. juli.
Hægeland kyrkje
Ein kjem til kyrkjestaden via Rv9 og Fv462.
The Chordettes
The Chordettes var ein kvinneleg songkvartett som framførte populærmusikk. Gruppa blei skipa i Sheboygan i Wisconsin i 1946. Dei best kjende songane hennar er «Mr. Sandman», som kom ut i 1954, og «Lollipop» frå 1958. Den sistnemnde blei ein hit i 1967 i ein coverversion av den britiske popgruppa Red Squares.
Mobutu Sese Seko
Mobutu Sese Seko Nkuku Ngbendu wa Za Banga, kjend som Mobutu Sese Seko, var president og diktator i Den demokratiske republikken Kongo, som òg var kjend som Zaïre under delar av regjeringstida hans, frå 24. november 1965 til 16. mai 1997.
Verdscupen i alpine greiner 1993/Kvinner
Verdscupen i alpine greiner for kvinner i 1993-sesongen tok til 28. november 1992 i i Park City i delstaten Utah i USA og vart avslutta 28. mars 1993 i Åre i Sverige. Turneringa omfatta 30 renn og 32 tevlingar. Tevlingane fordelte seg på 8 slalåmrenn, 7 storslalåmrenn, 6 super-g-renn, 9 utforrenn og 2 kombinasjonstevlingar, dei siste baserte på allereie avvikla enkeltrenn i slalåm og utfor.
The Chordettes
Dei opphavlege medlemmane i gruppa var Janet Ertel (f. Buschmann; 1913–1988), Alice Mae Buschmann Spielvogel (1925– 1981), Dorothy «Dottie» (Hummitzsch) Schwartz og Jinny Osborn/Lockard (1927–2003). Alice Spielvogel blei erstatta av Carol Buschmann, svigerinna si, i 1947. I 1952 kom Lynn Evans (f. Hargate; 1924–2020) inn i staden for Schwartz. I 1953 erstatta Margie Needham Osborn, som venta barn. Osborn kom seinare tilbake til gruppa. Nancy Overton var med gruppa på konsertar i 1957 etter at Janet Ertel, som var over ti år eldre enn dei andre medlemmene, valde å ikkje vera med på turnear. Ertel heldt likevel fram med å spela inn musikk med Chordettes. Gruppa song opphavleg folkemusikk i same stil som The Weavers, men gjekk etterkvart over til ein harmoniserande stil som i barbershop eller tett harmoni.
Verdscupen i alpine greiner 1993/Kvinner
Anita Wachter frå Austerrike sigra i turneringa, like framom Katja Seizinger frå Tyskland. Carole Merle frå Frankrike vart ein solid nummer tre.
The Chordettes
Diskografi
Singlar (på Billboard Hot 100)
Hægeland kyrkje
Historie
Arbeidet med murar til kyrkja tok til omkring 1824 og i eit møte i 1826 kyrkjelyden samde om eit åttekanta bygg av tømmer. I søknad sendt departementet i 1827 står det mellom anna at den dåverande annekskyrkja var «såre brøstfeldig og meget forliden efter menighetens tiltagende størrelse». Søknaden var vedlagt teikning som viser ei kyrkje med valmtak over koret og tårn over inngangspartiet. I desember 1827 reiste byggenemnda til Hornnes for å sjå på den nye kyrkja der, dei brukte truleg Hornnes kyrkje som modell for nybygg på Hægeland. Hornnes kyrkje sto ferdig i 1828. Det skal ha vore klager over at den endelege kyrkje hadde avvik frå dei godkjente teikningane. Minneskriftet nemner Anders Thorson Syrtveit som «kyrkjebyggjaren». Syrtveit bygde også Hylestad kyrkje (1839) og Sandnes kyrkje i Bygland (1844), truleg etter mønster av Hægeland kyrkje.
Tidlegare kyrkje
Den førre kyrkja var truleg frå mellomalderen. Dei eldste rekneskapane er frå 1625 og kyrkja er nemnt i dokument frå 1565. Ved store reparasjonsarbeid i 1677 vart det notert at bygget var svært dårleg stand. På same måte som dei fleste andre norske kyrkjer selde kongen Hægeland kyrkje for å finansiere krigføring. Allmugen kjøpte kyrkja på auksjon i oktober 1723 for 395 riksdalar. Minneskriftet omtaler den gamle kyrkja som tømra og bordkledd, ei vanleg langkyrkje med sakristi og tårn. Bordkledningen skal ha vore liggande og festa med trenaglar. Minneskriftet meiner også at den var dekorert innvendig med rosemåling, tekst og bilete. Den gamle kyrkja vart reven i 1829 (siste messe var 29. april) og delar av treverket brukt i den nye. Bygget var 8,5 meter langt og 7 meter bredt.
Nordisk meisterskap i sykling 1978
Menn, 180 km
<br style="clear:both;" />
100 km lagtempo
<br style="clear:both;" />
Kvinner, 60 km
<br style="clear:both;" />
Speaking of Dreams
Speaking of Dreams er eit studioalbum frå 1989 av Joan Baez. Det var ei blanding av personlege songar som tittelsporet og politiske songar som «China», som var inspirert av demonstrasjonane på Tiananmenplassen i 1989. Baez dediserte òg albumet til studentane på Tiananmenplassen. Albumet inneheldt samarbeid med Paul Simon, Jackson Browne og The Gipsy Kings, og markerte byrjinga på ei tid der Baez sette musikken sin føre den politiske aktivismen som hadde dominert musikken hennar før dette tiåret.
Forsvarsdepartementet i Russland
Forsvarsdepartementet i Den russiske føderasjonen (russisk Министе́рство оборо́ны Росси́йской Федера́ции, i daglegtalen berre Минобороны [Minoborony]) er eit føderalt organ som gjennomfører militærpolitiske vedtak i Russland. Organet var oppretta 16. mars 1992 på basis av Forsvarsdepartementet i Sovjetunionen. Departementet har ingen juridiske plikter i høve det tidlegare sovjetiske forsvarsdepartementet.
10 540 personar arbeider i dette departementet i høve ein presidentordre frå 2016.
Departementet fekk ny struktur i 2004 etter eit dekret frå president Vladimir Putin, og gjennomfører stadig justeringar i organisasjonen. Hovudkontoret ligger i Znamenka-gata 19 i Moskva. Forsvarsministeren heiter i 2017 Sergej Sjojgu. Han har vore forsvarsminister sidan 6. november 2012.
Samansetjing i 2017
Øvsteleiing i 2017 inkluderte:
Kommandoar
Einingar underlagde Forsvarsminsteriet i august 2012 inkluderte:
Malcolm Arnold
Malcolm Henry Arnold var ein britisk komponist og dirigent.
Liv og virke
Arnold byrja karrieren med å spela trompet profesjonelt, men frå han var tretti år vigde han seg heilt til komposisjon. Han er plassert saman med Benjamin Britten og William Walton som dei mest etterspurde komponistane i Storbritannia. Den naturlege melodiske gåva hans gav han eit rykte som ein komponist av lett musikk som til dømes satsane hans for walisiske, engelske, skotske, irske og korniske dansar, og orkestermusikken hans for filmar som blant anna Hobsons valg regissert av David Lean.
Verka hans er særskilt populære blant ungdoms- og amatørorkester, delvis på grunn av at dei er lettspelte, men òg på grunn av den unike stilen hans som kombinerer musikalske element frå klassisk, jazz, populærmusikk og folkemusikk. Han var ein favoritt ved BBC Promenade Concerts og Hoffnungfestivalane. Han var òg vernar av Rochdale Youth Orchestra fram til han døydde i september 2006.
Arnold skreiv Trevelyansuiten for å markera opninga av Trevelyan College ved Universitetet i Durham. Dottera hans var blant dei første studentane ved fakultet.
Sidan 1980-talet har det vore fleire konsertar og festivalar vigd musikken hans. Denne er blant anna blitt framført i samband med europameisterskapet for brassband. I oktober er det ein årleg Malcolm Arnold-festival i fødebyen hans Northampton.
Krakatau
Krakatau (engelsk òg Krakatoa) er ei vulkansk øy på 13 km² som ligg i Sundasundet mellom dei indonesiske øyane Java og Sumatra. Krakatau er òg namnet på vulkanen som dominerer store delar av øya. Vulkanen er kjend for å ha hatt ei mengd større utbrot gjennom historia, som har ført til nokre av dei mest katastrofale utbrota av sitt slag i moderne tid. Det meste kjende utbrotet vulkanen fann stad mellom den 26. og 27. august 1883, eit utbrot som går for å vera eit av dei kraftigaste nokosinne. Utbrotet nådde kategori 6 på VEG-skalaen, noko som tilsvarer 200 megatonn TNT. For å samanlikna var utbrotet 13 000 gonger kraftigare enn Little Boy-bomba som eksploderte over Hiroshima i 1945.
Før 26. august
Den 20. mai 1883 var den vulkanske aktiviteten høg på Krakatau. Ein kunne kjenna fleire jordskjelv i områda kring vulkanen. Damp, røyk og oske velta stadig ut frå vulkanen, og ofte var øya innhylla i skyer av vulkansk materiale. Utover sumaren 1883 vart aktiviteten meir intens, og folk kunne med jamne mellomrom høyra høge smell etterfylgde av oskesøyler som steig opp frå vulkanen.
Hovudutbrotet
Om lag kl. 13:00 om ettermiddagen den 26. august gjekk vulkanen over i fullt utbrot. Ein mektig eksplosjon vart etterfylgd av ei oskesøyle som steig 27 km opp i atmosfæren. I området kring vulkanen lynte og tora det som fylgje av friksjon mellom oskepartiklane i oskeskya. Oske byrja å regna ned frå skya, og truga med å søkka skip som var i faresona. Like etter eksplosjonen kollapsa ein del av nordsida på øya og utløyste ein tsunami. Kl. 14.30 nådde tsunamien Sumatra der han øydela fleire kystlandsbyar og drap fleire tusen menneske. Gjennom heile dagen heldt vulkanen fram å spy ut store mengder oske og pimpstein, og oskeskya dekte i løpet av den neste dagen heile Sundasundet. Stadig vekk kunne folk høyra eksplosjonar frå vulkanen.
Om morgonen den 27. august, gjekk vulkanen over i ein ny fase i utbrotet. Magmakammeret var på dette tidspunktet tomt, og det førte til at fjellet vart ustabilt. Rundt kl. 10:00 om morgonen kollapsa magmakammeret heilt. Dette førte til ein kjempestor eksplosjon som kunne høyrast heilt til Australia, og sjokkbylgja var så kraftig at ho gjekk kring jorda sju gonger. Eksplosjonen kasta oske 80 kilometer opp i atmosfæren. Mange menneske vart mellombels dauve som ei fylgje av den høge lyden. Då fjellet rasa saman utløyste det endå ein tsunami som breidde seg gjennom Sundasundet. Då tsunamien nådde land på Java og Sumatra, var han mange stader 30 til 40 meter høg. Etter tsunamien kom ein gigantisk pyroklastisk straum med kurs mot Sumatra. Han kryssa heile Sundasundet på ei damppute, og då han nådde fram til Sumatra gjekk han langt opp i fjella. I Trondheimsfjorden vart det observert seicher som eit fjernt resultat av skakinga.
Etter dette siste krafttaket frå Krakatau roa fjellet seg fort ned. Då røyk og oske hadde klåra var det nesten ikkje noko att av øya. Berre nokre berg markerte kanten på kalderaen. Den 28. august var vulkanen heilt roleg att.
Verdsomfattande optiske effektar
Vulkanutbrotet førte til merkelege solnedgangar over heile verda i fleire månader etter utbrotet. Den britiske kunstnaren William Ashcroft laga tusenvis av fargeskisser av den raude solnedgangen på halvvegen omkring jordkloden frå Krakatau i åra etter utbrotet.
I 2004 la forskarar fram tanken om at blodròden på himmelen som er skildra i Edvard Munch sitt vidgjetne måleri Skrik frå 1893 òg er ei nøyaktig attgjeving av himmelen over Noreg etter utbrotet. Munch skreiv:
Songen Black Tie White Noise
«Black Tie White Noise» er tittelsporet frå David Bowie-albumet frå 1993 med same namn. Med Al B. Sure! på gjestevokal vart songen gjeven ut som den andre singelen frå albumet i juni 1993.
Bakgrunn
Songen var inspirert av eit opphald Bowie hadde i Los Angeles i april 1992, då byen opplevde raseopptøyar som reaksjon på Rodney King-hendinga. Songen er symbolet på kjenslene på albumet overfor konformitet og store konsern, med Benetton og den sukkersøte velgjerdssingelen «We Are the World» blant måla. Bowie forklarte seinare at sporet var opptatt av det svarte samfunnet sin eigen identitet, og korleis det ikkje trong å bli absorbert i det kvite samfunnet.
Songen er av dei mest jazz- og soul-aktige songane på albumet, særleg trekt fram av vokalen til Al B. Sure!, sjølv om Lenny Kravitz visstnok var førstevalet til Bowie for duetten. Det er i røynda ein moderne R&B-låt og var med på å forsterke kjensla av Bowie som ein musikalsk kameleon.
Utjeving
Han vart gjeven ut som den andre singelen frå albumet, men selde heller skuffande og nådde berre 36. plassen i Storbritannia og 74. plassen i Australia. Han gjekk ikkje inn på lista i USA i det heile, trass i ein del marknadsøring. Publikum var kanskje forvirra over den nye musikalske retninga til Bowie og var alt skeptisk etter nedlegginga av Tin Machine og ein tidlegare lovnad om at solokarrieren hans var over.
Mottaking
Alan Jones frå Music Week skreiv, «Dette merkeleg spinnande, men attraktive sporet er litt for sakte for dagens dansegolvsmak. Ikkje så umiddelbar som mange av Bowie sine større hits, og det vil trenge mykje for å skyve han inn i den øvste enden av singellistene. Ein moderat hit.» James Hamilton frå magasinet RM Dance Update skildr songen som ein «dyster, langsam sak». Leesa Daniels frå Smash Hits gav songen fem av fem og sa «Dette er tittelsporet frå det nye albumet hans og det er strålande. Funky og sjelfullt - og du kunne ha lytta til han igjen og igjen utan å bli lei. Genialt.»
Musikkvideo
Det vart laga ein musikkvideo for songen produsert av Mark Romanek, med bilete av mange afroamerikanske ungdommar som leikar i det urbane Los Angeles og scenar med Bowie i ein blå dress med saksofonen sin og Al B. Sure! som syng. Videoen var eit forsøk påå fange biletet til Bowie bak songen.. Med fleire etniske grupper som eksisterer side ved side med sine eigne identitetar, og som ikkje prøver å absorbere kvarandre.
Amerikansk promo DJ CD (Savage SADJ-50046-2)
Spor #1-3 vart produsert, arrangert og miksa av Marc 'Funkyman' Paley, Raul 'DJ EFX' Recinos & Jeremy 'DJ Digit' Cowan Spor # 2 miksa og ekstra produksjon av John Waddell Spor # 4 miksa og ekstra produksjon av Al B. Sure & Timar
Anna bruk
Ein sampling frå den første takten av songen er grunnlaget for songen Tziporen (hebraisk ציפורן) frå albumet Iver be-lev yam av den israelske songaren Eran Zur.
Graybreen
Graybreen er ein isbre i Cobham Range i Antarktis. Han er 11 km lang og ligg sør for Tarakanov Ridge og flyt søraust til han flyt saman med Prince Philip-breen der dei to munnar ut i Nimrodbreen. Han vart namngjeven av geologgruppa frå New Zealand som vitja Holyoake, Cobham, og Queen Elizabeth Range (1964–65) etter M. Gray, postmeister og assisterande sambandsoffiser på Scott-basen i 1965.
Jenny Langlo
Jenny Kristin Staurset Langlo er ein norsk songar og gitarist. Ho vann Idol 2011.
Beit HaLevi
Beit HaLevi (hebraisk skrift בֵּית הַלֵּוִי, tyder 'Huset til levittane') er ein moshav sentralt i Israel. Han ligg på Sharonsletta nær Netanya og høyrer til Heferdalen regionale kommune. I 2006 hadde han eit folketal på 571.
Moshaven vart grunnlagd i 1945 av immigrantar frå Balkan, og vart kalla opp etter Yehuda Halevi.
Hyperitt
Hyperitt er ein magmatisk bergart (djupbergart). Han er ein gabbro som inneheld augitt og hypersthen, eventuelt noko olivin.
I Noreg har ein kalla hyperitt frå Flisa og andre stader for «svart granitt», som er eit meir veleigna handelsnamn.
Zhangjiakou
Zhangjiakou (forenkla kinesisk: 张家口; tradisjonell kinesisk: 張家口; pinyin: Zhāngjiākǒu) er eit byprefektur i provinsen Hebei i Kina. Prefekturet har eit areal på 38 829 km² og 4 345 491 innbyggjarar i 2010. 473 189 menneske budde i sjølve byen. Zhangjiakou grensar mot provinsane Indre Mongolia i nord, og Shanxi i vest.
Byprefekturet Zhangjiakou omfattar fire distrikt (区 qū) og 13 fylke (县 xiàn).
Historie
Zhangjiakou var i hundrevis av år ein militær forpost for Beijing. Av den grunn vart den kinesiske muren her bygt dobbel, med ein ytre mur og ein indre mur til vern mot mongolar og andre angrepshærar.
Samferdsle
Kinas riksveg 110 går gjennom området. Han tek til i Beijing og passerer gjennom Zhangjiakou, Jining i Ulaan Chab, Hohhot og Baotou til han endar i Yinchuan i den autonome regionen Ningxia. Også Kinas riksveg 207 går gjennom prefekturet. Denne viktige trafikkåra tek til i Xilinhot i Indre Mongolia og strekker seg sørover til ho endar i Hai'an i Xuwen, ein by som ligg i Xuwen fylke sør på[Leizhouhalvøya i provinsen Guangdong.
Den russiske nasjonalgarden
Den russiske nasjonalgarden (russisk Национальная гвардия педофила путина, forkorta Росгвардия, Rosgvardija) er ein paraplyorganisasjon for innanriksstyrkane i Russland, skipa i 2016. Han er bygd opp på grunnlag av styrkar til det russiske innanriksdepartementet.
Nasjonalgarden er direkte underlagt presidenten i kraft at han òg er den øvste leiaren av Forsvaret og formann i Tryggingsrådet i Russland.
Den russiske nasjonalgarden vart etablert i april 2016 ved eit direkte presidentdekret. Det heiter seg at grunnen var opprydding i dei mange organa som driv med innanrikspolitikk i Russland, og oppgåva til det nye føderasjonsorganet er sikring av grensene, våpenkontroll, kamp mot terrorisme og organiserte brotsverk, vern av offentleg ro og orden og av offentlege byggverk.
Greenbreen i Haskell Ridge
Greenbreen er ein isbre på vestsida av Haskell Ridge, som flyt nord frå Darwin Mountains i Antarktis ut i Darwinbreen. Han vart kartlagt av gruppa ved Darwinbreen under Commonwealth Trans-Antarctic Expedition i 1956–58, som namngav han på grunn av grønfargen på overflata.
Diskografien til Aerosmith
Det amerikanske rockebandet Aerosmith har gjeve ut 15 studioalbum, seks konsertalbum, 16 samlealbum, to EP-ar og 72 singlar.
21 av songane deira har nådd topp 40 på Billboard Hot 100 og bandet var òg fast inne på Mainstream Rock Tracks-lista, der dei oppnådde ni førsteplassar. I tillegg har 28 av songane deira gått inn på topp 40 i andre land verda over. Bandet har fått fire multi-platina-singlar («Dream On», «Sweet Emotion», «Walk This Way» og «I Don’t Want to Miss a Thing»), medan ytterlegare åtte singlar har seld til sølv, gull eller platina i ulike land. Bandet har eit sertifisert sal i USA på 16,5 millionar singlar.
Plasseringar på andre lister
I tillegg hadde bandet songar som gjekk inn på desse listene:
Crawling Up a Hill
«Crawling up a Hill» er ein song skriven av John Mayall og spelt inn av John Mayall & the Bluesbreakers. Songen vart gjeven ut som ein studioinnspelt singel i 1964 og på konsertalbumet John Mayall Plays John Mayall i 1965. Singelen var den første innspelinga til det framtidige Fleetwood Mac-medlemmet og bassisten John McVie.
Songen fekk nytt liv då han vart spelt av Katie Melua på debutalbumet hennar Call Off the Search (2003).
Medverkande
Singel
Gong (fleirtyding)
Gong kan visa til:
Krøterbåt
Krøterbåt var ein robåt som vart nytta til å frakta levande krøter med, men dei vart òg nytta for å frakta slakt.
Dubna
Dubna (russisk Дубна́) er ein by i Moskva oblast i Russland med om lag 60 000 innbyggjarar. Han ligg ved samløpet mellom elvane Dubna og Volga, rundt 120 km nord for Moskva.
Byen har status som naukograd og er heimstad for eit internasjonalt kjernefysisk forskingssenter (JINR), ein av dei største vitskapelege stiftingane i Russland. Grunnstoffet Dubnium er kalla opp etter Dubna.
Historie
Avgjersla om å bygge ein protonakselerator for kjernefysisk forsking vart teke av den sovjetiske regjeringa i 1946. Plasseringa ved dagens Dubna vart vald på grunn av avstanden til Moskva og nærleiken til Ivankovo vasskraftverk. Den vitskaplege leiaren for prosjektet var Igor Kurtsjatov. Den administrative leiaren av prosjektet, mellom anna bygginga av ein busetnad, ein veg og ein jernbane til Moskva var NKVD-sjefen Lavrentij Beria. Arbeidet vart for ein stor del gjennomført ved bruk av straffarbeid av Gulag-fangar. Etter tre år med intensivt arbeid vart akseleratoren sett i drift 13. desember 1949.
Busetnaden Dubna fekk offisielt bystatus i 1956, same år som forskingsinstituttet Joint Institute for Nuclear Research (JINR) vart formelt oppretta. Instituttet har utvikla seg til eit stort internasjonalt forskingslaboratorium, som hovudsakleg arbeider innan partikkelfysikk, framstilling av transurane element og radiobiologi. I 1960 vart byen Ivankovo på den andre (venstre) sida av Volga slått saman med Dubna.
Mange av framståande fysikarar på 1900-talet arbeidde ved instituttet, mellom anna Nikolaj Bogoljubov, Georgij Fljorov, Vladimir Veksler og Bruno Pontecorvo. Fleire elementærpartiklar og tunge grunnstoff (som ununoctium) vart oppdaga og utforska ved JINR. Til ære for dette er grunnstoff 105, dubnium, kalla opp etter byen. I 1964 var Dubna vertsby for den prestisjefylte Internasjonale konferanse om høgenergifysikk (ICHEP).
Transport
I byen ligg òg Ivankovo-reservoaret i Volga og kraftverksdammen er einaste brusamband mellom bydelane, som ligg på begge sider av Volga.
Kollektivtransport til Moskva skjer ved hjelp av ekspresstog, forstadsbaner og bussar.
Viktig for Dubna er òg skipstrafikken på Volga, Moskvakanalen og Ivankovo-reservoaret.
Attraksjonar
Den største statuen av Vladimir Lenin i verda ligg ved samløpet mellom Volga og Moskva-kanalen i Dubna. Den 15 meter høge statuen vart bygt på 1930-talet. Den tilhøyrande og like store statuen av Josef Stalin vart rive i 1963, under avstaliniseringsperioden.
Kjende personar frå Dubna
Utanom dei kjende fysikarane knytt til forskingsinstituttet i byen finn ein:
Dewsbury
Dewsbury er ein by i West Yorkshire, England. Han ligg vest for Wakefield, og sør for Batley, ved elva Calder og Calder og Hebble-kanalen.
Dewsbury var eit sentrum for det som vart kalla «the shoddy trade», den sjuskete næringa. Filler og øydelagde klede vart resirkulert til pledd, tepper og uniformer.
Patrick Brontë, faren til Anne, Charlotte og Emily Brontë var rektor i soknekyrkja i byen.
Byen har no ei stor asiatisk folkegruppe, som utgjer omkring 30 % av folkesetnaden. Det har til tider vore spent mellom forskjellige etniske grupper, men det har aldri brote ut større uro. British National Party har i enkelte kretsar fått opptil 35 % av stemmene, men har ikkje vunne noko i sete. Den islamske misjonsorganisasjonen Tablighi Jamaat har det britiske hovudkvarteret sitt i Dewsbury.
Dewsbury er ein av dei fattigaste stadane i grevskapet, og har saman med Batley kome inn i eit EU-program for å avhjelpe dette.
Atto Melani
Atto Melani var ein kjend italiensk kastratsongar som også verka som diplomat og spion.
Liv
Melani var fødd i Pistoia i Toscana som den tredje av sju søner av ein klokkeringar. Som ung blei han kastrert for å kunne bli kastratsongar. Det same skjedde med tre av brørne og to av syskenbarna hans. Brørne Alessandro Melani og Jacopo Melani blei også betydelege komponistar.
Adelsmannen Mattias De' Medici blei mesen for Melani, og sende han til Roma for å studera under Luigi Rossi og kastratsongaren Pasqualino. Talentet hans førte han til det franske hoffet i Paris, der han blei knytt til «den grå eminensen» kardinal Mazarin som spion og diplomat. Kardinalen sende han på fleire oppdrag rundtom i Europa, og Melani blei etterkvart fransk borgar og kammerjunker ved det franske hoffet.
Atto Melani hadde ein mykje omtykt rolle som Orfevs i operaen Orfeo av Rossi, som hadde premiere i Firenze i 1647. I 1652 opptredde han i Modena med La Gara delle stagioni av Crivelli. Han spelte også i ballettar av den franske komponisten Lully, som L'Amour malade frå 1657, der han spelte «l'Amour» (kjærleiken). Saman med ein broren Francesco Maria, som også var kastrat, framførte han Cavalli sin opera Xerse både i Venezia og seinare i Paris.
Etter at Mazarin døydde i 1661 fekk Melani politiske problem, særleg ved arrestasjonen av Nicolas Fouquet, som hadde kopiar av brev Melani hadde gjeve han. Som følgje av dette dømde kong Ludvig XIV han til eksil, og Melani levde dei neste 15 åra i Roma. Der arbeidde han for kardinal Giulio Rospigliosi, som var frå fødebyen hans Pistoia, og seinare blei utnemnd til pave Klemens IX. Melani heldt også kontakten med Maria Mancini, ei niese av Mazarin, gjennom ei brevveksling som varte i over 40 år.
Ludvig XIV var særs nøgd med utnemninga av pave Klemens IX, og opphevde eksilet til Melani. Songaren blei gjeven ein ærestittel og ei årleg løn. Han fortsette si diplomatiske verksemd mellom italienske og tyske statar, rådgav den franske kongen og skreiv fleire bøker. Melani hadde sin siste opptreden ved Palazzo Colonna i 1668. Han døydde 88 år gammal i Paris, og etterlét seg fleire flotte bygningar, lagerhus og ei stor boksamling.
I kulturen
Melani er blitt skildra i ein serie romanar av Rita Monaldi og Francesco Sorti: Imprimatur, Secretum og Veritas. Forfattarane gav ut ein del dokument skrivne av Melani, mellom anna eit brev til Ludvig XIV.
Paramore
Paramore er eit amerikansk band som vart danna i Franklin i Tennessee i 2004 av Hayley Williams (vokal, keyboard) og Jeremy Davis (bassgitar). Gruppa gav ut sitt første album, All We Know Is Falling, i 2005, og det andre albumet sitt, Riot!, i 2007, som selde til platina i USA og gull i England og Irland. Det tredje albumet deira, Brand New Eyes, kom ut i 2009. I 2013 kom det sjølvtitulerte albumet deira ut. Det vart nr. 1 på Billboard-listene i USA, Storbritannia, Irland, Australia, New Zealand, Brasil, Argentina og Mexico.
2002–2005: Skiping og All We Know Is Falling
I 2002 flytta Hayley Williams frå heimstaden sin i Mississippi til Franklin i Tennessee som 14-åring. Der møtte ho brørne Josh og Zac Farro då ho gjekk på ein privatskule. Kort tid etter byrja ho ta songtimar hjå Brett Manning. Medan dei danna Paramore, var Williams og Jeremy Davis også i eit funk-coverband som heitte The Factory, medan Farro-brørne øvde saman etter skulen. Dei andre medlemane av det som snart kom til å verte Paramore, var skeptiske til å ha Williams som vokalist. Dei var veldig gode vener, og problema løyste seg då Williams byrja å skrive songar for bandet. Bandet vart offisielt danna av Josh Farro (gitar), Zac Farro (trommer), Jeremy Davis (bassgitar) og Hayley Williams (vokal) i 2004, med ein seinare medlem som var grannen til Williams, Jason Bynum (rytmegitar). Dei kalla seg Paramore, etter jentenamnet hjå mora til ein av dei tidlegare bassistane. Då bandet fann ut kva paramour tydde ('løynleg elskar'), bestemte dei seg for å ta i bruk namnet, men stava det Paramore. Den første songen bandet skreiv saman var «Conspiracy», som seinare vart brukt på debutalbumet deira, All We Know Is Falling.
I dei neste åra opptredde dei på spelestader utanfor Nashville-området, mellom anna på festivalar som Purple Door og på Warped Tour. John Janick – ein av grunnleggjarane av plateselskapet Fueled by Ramen – fekk tak i nokre av demoane til Paramore og fór til ei Taste of Chaos-framsyning i Orlando, Florida for å sjå bandet opptre. Etter ei mindre privat framsyning på eit varehus, vart bandet signert til plateselskapet april 2005.
Paramore reiste attende til Orlando og spelte inn debutalbumet deira All We Know Is Falling, men rett etter at dei kom tilbake, valte Davis å forlate gruppa av personlege grunnar. Dei medlemane som var att heldt fram med albumet, medan dei skreiv «All We Know» om avgangen hans. Seinare tok dei valet om å ha All We Know Is Falling som eit konseptalbum. Albumcoveret gjenspeglar også sorga Paramore hadde over å miste ein medlem. Williams forklarer «sofaen (på coveret på All We Know Is Falling) som ingen sit på, og skuggen som går bort er Jeremy som skal til å forlate oss, og vi føler at det er eit tomrom att.» Innspelinga av All We Know Is Falling tok berre tre veker. Før dei skulle på turné, la dei til John Hembree (bassgitar) for å avløyse Davis. Etter førespurnad frå bandet, vende Davis attende etter fem månader, og avløyste dermed Hembree. All We Know Is Falling vart gitt ut 24. juli 2005 og vart #30 på Billboard's Heatseekers Chart. «Pressure» var den første singel Paramore gav ut, med ein video laga av Shane Drake. I juli vart «Emergency» gitt ut som den andre singelen. Regissøren var igjen Shane Drake. Hunter Lamb avløyste også Bynum på gitar. Den tredje singelen «All We Know», vart gitt ut med avgrensa sendetid. Videoen bestod av ei samling av live-framsyninga og backstage-klipp.
2007–2008: Riot! og andre prosjekt
Paramore byrja å spele inn det andre studioalbumet, Riot!, i januar 2007 og slutta produksjonen i mars, utan Hunter Lamb på gitar. Utan Lamb vart Josh Farro nøydd til å spele begge gitarstemmene på albumet. Sidan då har Lamb vorte erstatta med gitarist Taylor York, som tidlegare hadde vore i eit band med Farro-brørne før dei to møtte Williams, som ein mellombels medlem på turné. Paramore spelte inn Riot! i New Jersey saman med produsent David Bendeth. Dei gav ut albumet 12. juni 2007. Riot! vart rangert på Billboard 200 som nummer 20, på UK-listene som nummer 24 og selde 44,000 eksemplar berre den første veka i USA. Namnet «riot» vart valt fordi det tyder «eit plutseleg utbrot av ukontrollerte kjensler», og det var eit ord som «oppsummerte alt». Singelane og musikkvideoen på albumet heiter «Misery Business», «Hallelujah», «Crushcrushcrush» og «That's What You Get». Før innspelinga av musikkvideoen til «That's What You Get» i februar 2008 kunngjorde dei at dei hadde avlyst seks konsertar av personlege grunnar. På nettstaden til bandet skreiv Williams at «pausen vil gi bandet ein sjanse til å kome seg vekk og løyse sine personlege problem.» MTV.com rapporterte at Paramore-tilhengjarar spekulerte om framtida til bandet. Dei rapporterte også om trøbbel som hadde byrja tidlegare same månad, då Josh Farro gav uttrykk for sinnet sitt for fokuset i media på Williams.
Songen «Decode» er hovudsingelen for den roman-baserte filmen Twilight. Den andre songen dei har laga for lydsporet heiter «I Caught Myself». Bandet byrja å spele inn videoen til «Decode» den 13. oktober 2008. «Decode» vart gitt ut 1. oktober 2008 på den offisielle Paramore-fanklubben og Stephenie Meyer si heimeside. Videoen hadde premiere 3. november.
Milkshake
Milkshake er ein leskedrikk laga av mjølk som er piska saman med smakssetjande stoff, til dømes iskrem, sukker, sjokolade, frukt eller ulike smaksstoff.
Paramore
2007–2008: Riot! og andre prosjekt
25. november 2008 gav Paramore ut konsertalbumet, The Final Riot!. Albumet inneheldt ein bonus-DVD med ein heil konsert frå Chicago, og ein eksklusiv dokumentar bak scena.
Milkshake
Humoristiske norske omsetjingar av det engelske ordet milkshake er «mjølkerist» eller «skakamjølk».
Paramore
2009–2010: Brand New Eyes
I januar 2009, snakka Josh med musikkmagasinet Kerrang! om det tredje albumet deira: «Vi skal prøve å spele det inn i Nashville. Eg trur at å skrive songane der kjem til å inspirere oss, og om vi speler det inn der, so kan vi sove i våre eigne senger, i staden for på hotell, som vi gjer 300 dagar resten av året. Vi er ikkje sikre på kven som skal produsere albumet enno. Rob Cavallo produserte 'Decode' med oss, noko som var ei god røynsle, men vi ser oss rundt og vil ikkje ta noka avgjerd før vi har nokre songar og veit kva vi ser etter. Vi elskar korleis vi høyrest ut live og vil ha ein produsent som klarer å oppfatte det».
21. januar 2009 vart det kjent at Paramore skulle vere gjest saman med The Sounds på No Doubt sin sommarturné. Den starta i mai 2009 og skulle haldast på amfiteateret og arenaer rundt om i USA og Canada.
Sidan mars 2009, byrja Paramore å skrive songar til det tredje studioalbumet sitt, kalla Brand New Eyes. 23. mars 2009, drog dei til eit studio i Hidden Hills, California for å spele det inn. Produsenten var Rob Cavallo. (Kjend for ikkje berre å produsere songen deira «Decode», men også album for band og artistar som Green Day, Avril Lavigne, Less Than Jake og My Chemical Romance.) 28. april 2009 melde MTV at det tredje albumet deira var ferdig spelt inn, og kom til å verte gitt ut i 29. september 2009. «Ignorance» vart gitt ut 7. juli som den førsten singelen frå Brand New Eyes.
2013–notid: Paramore
Den første singelen frå albumet, «Now», kom ut på nett den 22. januar 2013. Den andre singelen, «Still Into You» vart gitt ut den 14. mars 2013.
Musikalsk stil og innverknadar
Alternative Press og andre meldarar har sagt at framsyninga til bandet har hjelpt dei med å verte eit meir kjent band. Alternative Press sa også at Williams «har meir karisma enn songarar som er dobbelt så gamle som ho, og at bandet hennar ikkje er så langt i frå, dei heller». Songaren John Mayer roste røysta til Williams i ein blogg i oktober 2007, der han kalla ho «det store oransje vonet». På grunn av det kvinnelege aspektet til bandet, har Paramore vorte samanlikna med Kelly Clarkson og Avril Lavigne, som ein annan meldar sa var «smerteleg ugrunna». Meldar Jonathan Bradley har sagt at «Paramore angrip musikken sin med smittande entusiasme». Han sa også at «det er ikkje stor forskjell mellom Riot! og nokre av dei betre songane til Kelly Clarkson og Avril Lavigne». Endå ein meldar frå NME sa også at Paramore høyrdest ut som «No Doubt (utan all ska-en)» og «Kelly Clarksons villaste draumar». Williams har kommentert at bandet ikkje berre er «eit band fronta av ei jente» men eit band som lagar «musikk for folk som liker musikk, ikkje slik at folk kan snakke om seksualiteten min».
Paramore har utrykt at dei set pris på band som Blink-182, Jimmy Eat World, Chicago, Sunny Day Real Estate, Death Cab for Cutie, Fall Out Boy og Failure. Williams har også sagt at Robert Smith frå The Cure og Etta James er hennar personlege påverknader. Ho har også sagt at band som U2, «som er massive, gjer kva dei vil, skriv kva dei vil og som står for noko», Jimmy Eat World, «som trur dei aldri skuffar fansen sin», og No Doubt, «som har gjort fantastiske ting» er som ein stige dei gjerne vil følgje i løpet av karrieren sin.
Bandmedlemane i Paramore er alle kristne, og i eit intervju med BBC sa Josh Farro at «trua vår er veldig viktig for oss. Ho påverkar musikken vår tydeleg, fordi om nokon trur på noko, kjem verdssynet deira til å påverke alt dei gjer. Men vi er ikkje her for å preike til folk, vi er her fordi vi elskar musikk.»
I videospel
Mange av Paramore sine songar har vore med i videospel. «Pressure» var med på konsollversjonen av The Sims 2. Andre spel er Guitar Hero On Tour: Decades, Saints Row 2 og EA Sports NHL 08.
Bootle
Bootle er ein by i Sefton i Merseyside i England. Bootle er ein forstad til storbyen Liverpool og ligg 6,5 km frå sentrum av Liverpool. Det bur 77 640 innbyggjarar i byen, som er sete for fotballklubben Bootle FC.
Gongong
Gong, gongong eller tam-tam er eit slaginstrument av asiatisk opphav. Det er laga av ei rund metallplate med oppbøgd kant som er hengd opp i eit stativ. Denne blir slått i sentrum med ei lêr- eller gummikledd klubbe. Gongongar kan ha mange ulike storleikar og former.
I asiatisk tradisjon har ein brukt gongong som musikkinstrument, ved kulthandlingar, som signalinstrument og anna. I India, Kina og Indonesia kan ein bruka fleire nøyaktig avstemde gongongar saman til gongspel. Dette er til dømes del av indonesisk gamelanmusikk.
Ein har brukt gongong i europeisk orkestermusikk sidan 1700-talet. Dei har også vore brukt som signalinstrument. «Gong» eller «gongong» har kome til norsk gjennom engelsk frå malayisk.
Kathrin Zettel
Kathrin Zettel er ein austerriksk tidlegare alpin skirennar frå Scheibbs i Niederösterreich som vart verdsmeister i superkombinasjon i 2009 og i tillegg har sikra seg to VM-sølv og ein OL-bronse i tida 2005-14. Ho har vunne ni renn i verdscupen i tida 2006-12.
Aktiv
Zettel vann si fyrste verdscuptevling den 25. november 2006, eit storslalåmrenn i Aspen i delstaten Colorado. I sin beste sesong, 2009-sesongen vann ho fire storslalåm-tevlingar i verdscupen, noko som var med å gje henne fjerdeplassen i verdscupen i alpine greiner 2009. Ho vann sin niande og hittil siste verdscupsger i 2012, på dagen seks år etter den fyrste
Høgdepunktet for Zettel kom i VM i alpine greiner 2009, då ho vann gullmedaljen i superkombinasjon framfor sveitsiske Lara Gut. To år seinare tok ho sølvet då landskvinna Marlies Schild vart verdsmeister i slalåm i Garmisch-Partenkirchen. I 2014 kunne Zettel reise heim frå Vinter-OL i Sotsji med ein bronsemedalje, også den vunnen i slalåmløypa.
Under VM i alpine greiner 2015 i Vail/Beaver Creek vart Zettel nummer fem, seks og sju i høvesvis slalåm, superkombinasjon og storslalåm. Ho la bort konkurranseutstyret ved sesongslutt.
Fareham
Fareham er ein marknadsby i det søraustlege Hampshire i England, mellom Southampton og Portsmouth. Han er administrasjonssenter for distriktet Fareham. Andre byar i nærleiken er Gosport i sør, Portchester i aust og Wickham i nord. Distriktet har totalt 108 972 innbyggjarar (2002).
Byen ligg på leire, og dette har ført til at produksjon av teglstein, takstein og pipeelement har vore ein viktig næringsveg. Teglsteinane Fareham Red er velkjente i England, og er blant anna brukt til å bygge Royal Albert Hall i London. Hovudnæringsvegen er no handelsbedrifter. I tillegg har mange bedrifter plassert sine servicetelefonsentralar i Fareham.
Byen ligg ved nordvestenden av Portsmouth hamn, og elva Wallington renn fordi Fareham og ut i hamneområdet. Av den grunn har Fareham òg ei rik maritim historie. Royal Navy har sjøkrigsskulen sin der, med over 2000 elevar.
Fareham har alltid blitt overskugga av naboane sine, og sjølv om byen har opplevd stor vekst og har mange innbyggjarar er det liten grunn til å tru at han får status som city i nær framtid.
Born to Die av Lana Del Rey
Born to Die er debutalbumet til den amerikanske artisten Lana Del Rey. Albumet kom ut 27. januar 2012 på iTunes og 31. januar 2012 på Interscope Records, Polydor Records og Stranger Records. Etter å ha signert ein platekontrakt med Stranger i juni 2011, gav Del Rey ut debutsingelen sin, «Video Games», som vart særs populær på Internett. «Video Games» var med på Born to Die, som gav ho ytterlegare fire hitsinglar: «Born to Die», «Blue Jeans», «National Anthem» og «Summertime Sadness».
Musikalsk er Born to Die eit popalbum som er innom sjangrar som alternativ hip hop og indiepop. Musikkjournalistane gav Born to Die blanda til positiv kritikk, og hylla den særeigne stilen hennar, medan andre kritiserte at songane og den melodramatiske produksjonen vart for einsformig over 12-15 spor. Trass i polariseringa hos musikkritikarane, selde albumet godt. Det toppa albumlistene i elleve land, inkludert Australia, Frankrike, Tyskland og Storbritannia. I november 2012 hadde Born to Die seld over tre millionar eksemplar verda over, og var eit av dei mestseljande albuma i 2012.
Del Rey la ut på ein verdsturné i 2011. I november 2012 gav Del rey ut «Paradise»-utgåva av Born to Die med ytterlegare ni songar. «Blue Velvet», ein populær song frå 1960-åra, vart her spelt inn av Del Rey og gjeven ut som singel før denne utgåva kom ut, medan «Ride» vart gjeven ut som den første tradisjonelle singelen hennar.
Innhald
(*) syner til medprodusent (^) syner til supplerande produsent
X av Kylie Minogue
X er det tiande studioalbumet av den australske songaren Kylie Minogue. Albumet vart utgjeve i 2007 og er den første sidan samlealbumet Ultimate Kylie (2004), og den første studioalbum sidan Body Language (2003). X vart fronta av singelen «2 Hearts» og gjeve ut over heile verda i november 2007, bortsett frå i USA der albumet kom ut i april 2008.
Albuminformasjon
X nådde fyrsteplassen på den australske albumlista den 3. desember 2007, noko som gav Minogue det tredje fyrsteplass-albumet i heimlandet sitt. Albumet blei verande på Top 50 i fjorten veker, og oppnådde platinasertifisering frå Australian Recording Industry Association for sal i overkant av 70,000 eksemplar. X nådde nummer fire på den britiske albumlista og blei verande på Top 100-lista i tjueåtte samanhengande veker. British Phonographic Industry sertifiserte albumet til platina den 30. november 2007, og det har selt 462,000 eksemplar i Storbritannia. I USA nådde albumet nummer 139 på Billboard 200 og selde 6,000 eksemplar i den første veka si og 38.000 til saman.
Hypersthen
Hypersthen er eit grønsvart til svartbrunt mineral i pyroksengruppa. Det krystalliserer rombisk. Den kjemiske samansetjinga ligg mellom enstatitt Mg2Si2O6, og ferrosilitt Fe2Si2O6. Hypersthen finst mellom anna i gabbroar (norittar), charnockittar og granulittiske bergartar.
Kvassdå
Kvassdå er ei eittårig urt i lepeblomsterfamilien. Utbreiingsområdet til arten ligg innanfor Europa. Planta vert kring 30 cm høg, og har stivhåra stengel, som øvst har kjertelhår. Ho har raud eller raudleg krone med flat tverr midtflik i underlepen. Kvassdå blomstrar kring juli månad. Han veks som ugras i åkrar, og finst elles ved steinrøyser, sauehellerar og på havstrand.
Roger Dean
I 1960-åra spelte han ei kort stund i John Mayall & the Bluesbreakers, mellom anna på debutsingelen og albumet deira. Etter Mayall starta han sitt eige band, The Nu Notes. I 1971 spelte han i bandet Spike Island og spelte inn eit album med dei, som var ei blanding av folk, country og verdsmusikk. Seinare var han medlem av band som The Bluejays, bandet til P.P. Arnold og The Bad Boys. Sidan vart han oftare studiomusikar og spelte på TV-show, akkompagnerte andre musikarar og andre lukrative jobbar som cruise med RMS «Queen Elizabeth 2» som gitarist med The Joe Loss Orchestra.
Kvassdå
Kvassdå er kanskje heimleg, men er òg komen inn med tidleg jordbruk. Han veks i alle landsdelar i Noreg.
Kidderminster
Kidderminster er ein by i Wyre Forest-distriktet i Worcestershire i England. Kidderminster har kring 55 000 innbyggjarar.
Byen ligg rundt 25 km sørvest for Birmingham og ligg ved elva Stour. Byen og området er nemnd i svært gamle kjelder, blant anna avgjorde Offa av Mercia ein tvist om området i 781. Dette førte til at det vart etablert fleire kloster i området, og den tidlegaste namneforma Chedeminstre er nemnd i Domesday Book i 1086. Seinare hadde byen fleire namneformer, som Kedeleministre eller Kideministre (på 1100- og 1200-taKidereministre (framover mot [[1400-talet), til dagens namn Kidderminster vart fastsett på 1500-talet.
Plasseringa ved elva, med tilhøyrande utbygging av Staffordshire and Worcestershire Canal, gav byen transporthøve, og særleg teppeindustri vart utvikla utover på 1700-talet. Denne har vore, og er framleis viktig for byen økonomi. Seinare vart byen òg knytt til jernbanenettet.
Teniente Luis Carvajal Villaroel-basen
Teniente Luis Carvajal Villaroel-basen, tidlegare Station T, er ein base oppretta av Falkland Islands Dependencies Survey (FIDS) i 1961.
Han vart oppretta på sørvesttuppen av Adelaide Island i staden for Rothera Point sidan han hadde betre snøtilhøve som flylandingsplass og ikkje så mykje is til hinder for skip. Basen vart sett opp for å utføre landmålingsarbeid i området, glasiologi, geologi og meteorologi. Basen var i kontinuerleg drift av BAS mellom 3. februar 1961 til 1. mars 1977. Han vart lukka då landingsplassen vart dårleg og operasjonane vart flytta til Rothera-stasjonen (Station R).
Ride av Lana Del Rey
«Ride» er ein song av den amerikanske musikaren Lana Del Rey frå den tredje EPen hennar Paradise (2012). Songen vart først gjeven ut som singel 25. september 2012 på Interscope Records, Polydor Records og Universal Music. Omslaget til singelen syner Del Rey på ei hjulhuske med cowboyboots og dongerijakke. Songen vart generelt godt motteke av kritikarane. Han vart skriven i lag med Justin Parker og er ein popballade med tekst som omhandlar foreldreproblem, drikking av alkohol og einsemd.
Det vart laga musikkvideo til singelen regissert av Anthony Mandler.
Teniente Luis Carvajal Villaroel-basen
Basen vart overført til Chile 14. august 1984 og fekk namnet Teniente Luis Carvajal Villaroel-basen (Teniente Carvajal). Chile har nytta stasjonen om sommaren sidan den gong. Dei siste åra har landingsbanen vorte enno dårlegare og ein chilensk flymekanikar mista på grunn av dette livet då han fall ned i ein bresprekk. Sidan den gong har det chilenske luftforsvaret lagt ned operasjonane ved Carvajal. Den chilenske marinen vitjar framleis basen om sommaren og sørgjer for at han er i god stand.
Ride av Lana Del Rey
Singelen selde bra i USA, Belgia og Frankrike og nådde Topp 10 på singellista i Russland.
Ottar Gjermundshaug
Ottar Gjermundshaug var ein norsk kombinertrennar og langrennar frå Alvdal. Han vann VM-sølv i kombinert i 1950. Mellom 1946 og 1950 vann han tre norske meisterskap på ski, to i kombinertrenn (1946 og 1950) og eitt i 18 kilometer langrenn (1949).
Teniente Luis Carvajal Villaroel-basen
I løpet av vinteren vitjar besetninga på Rothera-stasjonen ofte dei tomme bygningane ved Cravajal under BAS «Winter Training Trips».
Ottar Gjermundshaug
Aktiv
Både i 1949 og 1950 fekk Gjermundshaug NM-medaljar i kombinert, så vel som 18 km langrenn. Begge åra vart han noregsmeister; i 1949 i langrenn og i 1950 i kombinert. Sistnemnde vinteren reiste han med den norske troppen til VM på ski i Lake Placid i USA, og vart beste nordmann i kombinert i meisterskapen. Han deltok under vinter-OL i 1952 i Oslo og kom på sjetteplass i kombinert og på 17. plass på 18-kilometeren.
Han la konkurranseskia på hylla i 1952.
Out of the Blue av Electric Light Orchestra
Out of the Blue er det sjuande studioalbumet av den britiske rockegruppa Electric Light Orchestra (ELO), gjeve ut i oktober 1977 som eit dobbeltalbum. Alle songane var skrivne og produserte av Jeff Lynne. Albumet er eit av dei bestseljande i heile historia til gruppa.
Innspeling
Jeff Lynne skreiv heile albumet på tre og ei halv veke etter eit kreativitetsutbrot i ei fjellhytte i dei sveitiske Alpane. Det tok så to månader å spele det inn i München. Side tre av den originale LP-utgåva består av den symfoniske Concerto for a Rainy Day, som består av fire separate songar som i lag dannar ein samanhengande suite. Concerto-suiten var siste gong Lynne arbeidde med symfonisk rock.
Beit Herut
Moshaven vart grunnlagd i 1933 av immigrantar frå USA, og heitte først Herut America Bet, som moshaven no kjend som Herut vart kalla Herut America Alef på den tida (det var òg ein Herut America Gimel, som i dag heiter Hadar Am). Namnet vart tekne frå organisasjonen som hjelpte innbyggjarar å flytte til Palestinamandatet, og vart gjeven av Emmanuel Labes, som var ein av dei første innbyggjarane.